sukhrobnurali/uzbek-legal-corpus huggingface dataset:
TOShKENT HAYVONOT BOGʻI KOLLEKSIYALARINI TOʻLDIRISh ChORA-TADBIRLARI TOʻGʻRISIDA
(resolution, 2021-02-22)

Toshkent hayvonot bogʻi kolleksiyalarini hayvonlar va qushlarning noyob va ekzotik, shu jumladan “Qizil kitob”ga kiritilgan turlari bilan toʻldirish maqsadida Vazirlar Mahkamasi qaror qiladi: 1. Toshkent hayvonot bogʻiga, oʻzining iqtisodiy manfaatlarini hisobga olgan holda, hayvonlar va qushlarni xorijiy mamlakatlarning hayvonot bogʻlari va muassasalari bilan almashtirishga, shuningdek ularni yuridik va jismoniy shaxslardan bepul qabul qilib olishga ruxsat etilsin. 2. Toshkent hayvonot bogʻi tomonidan Oʻzbekiston Respublikasiga keltiriladigan hayvonlar va qushlar, vitaminlar, ozuqalar, veterinariya preparatlari va biologik preparatlar Oʻzbekiston Respublikasi Vazirlar Mahkamasi tasdiqlaydigan roʻyxat boʻyicha 2012-yil 31-dekabrgacha bojxona toʻlovlaridan (bojxonada rasmiylashtirish yigʻimlaridan tashqari) ozod qilinsin. Belgilab qoʻyilsinki, imtiyozlar berilishi munosabati bilan boʻshab qoladigan mablagʻlar Toshkent hayvonot bogʻining hayvonlar va qushlar kolleksiyalarini toʻldirish va kengaytirish uchun maqsadli ravishda yoʻnaltiriladi. 3. Oʻzbekiston Respublikasi Davlat tabiatni muhofaza qilish qoʻmitasi, Toshkent shahar hokimligi Toshkent hayvonot bogʻi bilan birgalikda hayvonot bogʻi kolleksiyasini Oʻzbekiston Respublikasi hududida yashaydigan hayvonlar va qushlar bilan kengaytirish va boyitish tadbirlarining aniq rejasini ishlab chiqsinlar. 4. Vazirlar Mahkamasining “Toshkent hayvonot bogʻi kolleksiyalarini toʻldirish va boyitish chora-tadbirlari toʻgʻrisida” 2000-yil 10-yanvardagi 7-son qarori oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
FUQARO VA EKSPERIMENTAL AVIATSIYADA UChUVChILAR TARKIBI UChUN YoShGA OID ChEGARALARNI KIRITISh TOʻGʻRISIDA
(resolution, 2018-03-28)

Oʻzbekiston Respublikasi fuqaro aviatsiyasida Xalqaro fuqaro aviatsiyasining 60 va 65 yoshga toʻlgan uchuvchilar tarkibiga yoshga oid chegaralarni oʻzgartirish bilan bogʻliq boʻlgan standartlari va tavsiya etilgan amallar (Chikago Konvensiyasining 1-ilovasiga kiritilgan 167-tuzatish) talablarini Oʻzbekiston Respublikasi fuqaro aviatsiyasida joriy qilish maqsadida qaror qilamiz: 1. Oʻzbekiston Respublikasi fuqaro va eksperimental aviatsiyasining 60 va 65 yoshga toʻlgan uchuvchilar tarkibi uchun kasbiy faoliyatni amalga oshirishda beriladigan ruxsatga quyidagi chegaralar kiritilsin: 65 yoshga toʻlgan uchuvchilar tarkibi Oʻzbekiston Respublikasi fuqaro va eksperimental aviatsiyasida parvozlarni bajarishda oʻz vazifalarini bajarishga; ekipaj tarkibi faqat bitta uchuvchidan iborat boʻlgan havo kemalarida xalqaro tijorat havo tushuvlarini bajaruvchi 60 yoshga toʻlgan havo kemalarining komandirlari (uchuvchilari) Oʻzbekiston Respublikasi fuqaro va eksperimental aviatsiyasida parvozlarni bajarishda oʻz vazifalarini bajarishga qoʻyilmaydilar. 2. Oʻzbekiston Respublikasi Parvozlar xavfsizligini nazorat qilish davlat inspeksiyasi, Mehnat va aholini ijtimoiy muhofaza qilish vazirligi va Sogʻliqni saqlash vazirligining 2001-yil 17-maydagi “Oltmish yoshga toʻlgan aviatsiya xodimlariga Oʻzbekiston Respublikasi fuqaro va eksperimental aviatsiyasi havo kemalarining ekipaj aʼzolari vazifalarini bajarishda kasbiy faoliyatini amalga oshirishga ruxsat etishni chegaralash toʻgʻrisida”gi qarori (2001-yil 19-iyun, roʻyxat raqami 1042) oʻz kuchini yoʻqotgan deb hisoblansin. 3. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kundan keyin kuchga kiradi. 4. Mazkur qaror Oʻzbekiston kasaba uyushmalari Federatsiyasi kengashi va “Oʻzbekiston havo yoʻllari” MAK bilan kelishilgan.
OʻZBEKISTON RESPUBLIKASI VAZIRLAR MAHKAMASINING “XORIJIY VALYUTADAGI DAVLAT BOJLARI, YIGʻIMLAR HAMDA SOLIQ BOʻLMAGAN BOShQA TOʻLOVLAR STAVKALARI TOʻGʻRISIDA” 1993 YIL 19 AVGUSTDAGI 423-SON QARORIGA OʻZGARTIRISh VA QOʻShIMChALAR KIRITISh TOʻGʻRISIDA
(resolution, 2020-06-16)

Oʻzbekiston Respublikasi hududida xorijiy fuqarolarga vizalar berilganligi va ularning muddati uzaytirilganligi uchun Ichki ishlar vazirligi tomonidan undiriladigan xorijiy valyutadagi davlat bojlari, yigʻimlar hamda soliq boʻlmagan boshqa toʻlovlar stavkalarini tartibga solish maqsadida Vazirlar Mahkamasi qaror qiladi: 1. Vazirlar Mahkamasining “Xorijiy valyutadagi davlat bojlari, yigʻimlar hamda soliq boʻlmagan boshqa toʻlovlar stavkalari toʻgʻrisida” 1993-yil 19-avgustdagi 423-son qaroriga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 2-ilovaning IX boʻlimi quyidagi tahrirda bayon qilinsin:
SOLIQ HISOBOTINING ShAKLLARINI TASDIQLASh TOʻGʻRISIDA
(resolution, 2013-03-29)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasiga muvofiq qaror qilamiz: 1. Quyidagi soliq hisobotining shakllari tasdiqlansin: yuridik shaxslardan olinadigan foyda soligʻi boʻyicha 1-ilovaga muvofiq; jismoniy shaxslardan olinadigan daromad soligʻi boʻyicha 2-ilovaga muvofiq; qoʻshilgan qiymat soligʻi boʻyicha 3-ilovaga muvofiq; aksiz soligʻi boʻyicha 4-ilovaga muvofiq; yer qaʼridan foydalanganlik uchun soliq va tijoratbop topilma bonusi boʻyicha 5-ilovaga muvofiq; suv resurslaridan foydalanganlik uchun soliq boʻyicha 6-ilovaga muvofiq; yuridik shaxslarning mol-mulkiga solinadigan soliq boʻyicha 7-ilovaga muvofiq; yuridik shaxslardan olinadigan yer soligʻi boʻyicha 8-ilovaga muvofiq; obodonlashtirish va ijtimoiy infratuzilmani rivojlantirish soligʻi boʻyicha 9-ilovaga muvofiq; jismoniy shaxslardan transport vositalariga benzin, dizel yonilgʻisi va gaz ishlatganlik uchun olinadigan soliq boʻyicha 10-ilovaga muvofiq; yagona ijtimoiy toʻlov, fuqarolarning sugʻurta badallari va budjetdan tashqari Pensiya jamgʻarmasiga majburiy ajratmalar boʻyicha 11-ilovaga muvofiq; Respublika yoʻl jamgʻarmasiga majburiy ajratmalar boʻyicha 12-ilovaga muvofiq; budjetdan tashqari Taʼlim muassasalarini rekonstruksiya qilish, mukammal taʼmirlash va jihozlash jamgʻarmasiga majburiy ajratmalar boʻyicha 13-ilovaga muvofiq; davlat boji boʻyicha 14-ilovaga muvofiq; yagona soliq toʻlovi boʻyicha 15-ilovaga muvofiq; yagona yer soligʻi boʻyicha 16-ilovaga muvofiq; qatʼiy belgilangan soliq boʻyicha 17-ilovaga muvofiq; bozorlar boʻyicha 18-ilovaga muvofiq; tovarlarning ayrim turlari bilan chakana savdo qilish va ayrim turdagi xizmatlar koʻrsatish huquqi uchun yigʻimlar boʻyicha 19-ilovaga muvofiq. 2. 2007-yil uchun soliq va majburiy toʻlovlar boʻyicha hisob-kitoblar 2007-yilda amalda boʻlgan tartib va shakllarda taqdim etiladi. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
BYDJET MUASSASALARI VA TASHKILOTLARI XODIMLARINI MODDIY RAGʻBATLANTIRISHNING MAXSUS JAMGʻARMASI TOʻGʻRISIDAGI NIZOMGA OʻZGARTIRISH VA QOʻSHIMCHALAR KIRITISH HAQIDA
(order, 2024-10-25)

Oʻzbekiston Respublikasi Prezidentining 2006-yil 6-apreldagi PF-3730-sonli “Oʻzbekiston Respublikasi Prezidentining “Pensiyalar, nafaqalar, stipendiyalar hamda Respublikaning budjet muassasalari va tashkilotlarida ish haqi miqdorini oshirish toʻgʻrisida” 1995-yil 16-avgustdagi PF-1213-son Farmoniga oʻzgartirishlar kiritish toʻgʻrisida”gi Farmoniga (Oʻzbekiston Respublikasi qonun hujjatlari toʻplami, 2006-y., 14-son, 114-modda) muvofiq buyuraman: 1. Oʻzbekiston Respublikasi Moliya vaziri tomonidan 1995-yil 8-sentabrda 98-son buyruq bilan tasdiqlangan Budjet muassasalari va tashkilotlari xodimlarini moddiy ragʻbatlantirishning maxsus jamgʻarmasi toʻgʻrisidagi nizomga (1995-yil 20-sentabr, roʻyxat raqami 177 — Meʼyoriy hujjatlar axborotnomasi, 2002-yil 6-son, Oʻzbekiston Respublikasi qonun hujjatlari toʻplami, 2004-y., 6-son, 77-modda, 2007-y., 19-20-son, 209-modda) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin amalga kiritilsin.
OʻZBEKISTON RESPUBLIKASI DAVLAT-TIJORAT XALQ BANKINING KAPITALLAShUV DARAJASINI YaNADA OShIRISh ChORA-TADBIRLARI TOʻGʻRISIDA
(resolution, 2020-09-28)

Oʻzbekiston Respublikasi Prezidentining “Bank tizimini yanada rivojlantirish va boʻsh pul mablagʻlarini bank aylanmasiga jalb etish chora-tadbirlari toʻgʻrisida” 2007-yil 7-noyabrdagi PQ-726-son qarorining ijrosini taʼminlash, shuningdek, Oʻzbekiston Respublikasi Davlat-tijorat Xalq bankining kapitallashuv darajasini, raqobatbardoshligi va moliyaviy barqarorligini yanada oshirish maqsadida: 1. Oʻzbekiston Respublikasi Moliya vazirligi, Markaziy banki va Davlat-tijorat Xalq bankining Xalq banki nizom jamgʻarmasini ilovaga* muvofiq jadval boʻyicha 2010-yilning 1-yanvariga qadar qoʻshimcha omonatlarni qoʻyish hisobiga 100,0 mlrd. soʻmga yetkazish toʻgʻrisidagi taklifiga rozilik berilsin. 2. Belgilansinki, qoʻshimcha omonatlarni qoʻyish Xalq banki taʼsischilarining ulushlariga proporsional ravishda quyidagi miqdorlarda amalga oshiriladi: Oʻzbekiston Respublikasi Moliya vazirligi — 45,9 mlrd. soʻm, shu jumladan Xalq bankiga ajratilgan Narx-navoni tartibga solish jamgʻarmasi ssudasi boʻyicha qarz mablagʻlari, Oʻzbekiston Respublikasi Markaziy bankining davlat budjetiga oʻtkaziladigan foydasining bir qismi, shuningdek, 2008-2009-yillar mobaynida Xalq bankiga beriladigan soliq imtiyozlari natijasida boʻshaydigan mablagʻlar hisobidan 1,5 mlrd. soʻm; Oʻzbekiston Respublikasi Markaziy banki — oʻz foydasi hisobidan 44,1 mlrd. soʻm, shu jumladan 2005-2006-yillarda jamgʻarib boriladigan pensiya tizimining faoliyat koʻrsatishi boʻyicha chora-tadbirlarni moliyalashtirishga yoʻnaltirilgan mablagʻlar hisobidan 6,1 mlrd. soʻm. 3. Xalq banki 2010-yilning 1-yanvarigacha budjetga toʻlanadigan soliqlarning barcha turlaridan, shuningdek, olib kelinadigan bank uskunalari va texnologiyalari uchun bojxona toʻlovlaridan (bojxona rasmiylashtiruvi yigʻimlaridan tashqari) ozod etilsin, soliqdan ozod etish natijasida boʻshaydigan mablagʻlar esa Oʻzbekiston Respublikasi Moliya vazirligining Xalq banki nizom jamgʻarmasidagi ulushini shakllantirishga maqsadli tarzda yoʻnaltirilsin. 4. Oʻzbekiston Respublikasi Moliya vazirligi va Markaziy banki Adliya vazirligi, boshqa manfaatdor vazirliklar va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 5. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Markaziy banki Raisi F.M. Mullajonov zimmalariga yuklansin.
OʻZBEKISTON RESPUBLIKASI VAZIRLAR MAHKAMASI TARKIBIGA OʻZGARTIRISh KIRITISh TOʻGʻRISIDA
(resolution, 2018-03-03)

1. Oʻzbekiston Respublikasi Bosh vazirining oʻrinbosari — Qurilish, qurilish materiallari sanoati, kommunal xizmat koʻrsatish va transport kompleksi rahbari lavozimi tugatilsin. 2. Oʻzbekiston Respublikasi Bosh vazirining oʻrinbosari — Oʻzbekiston Respublikasi Davlat arxitektura va qurilish qoʻmitasi raisi — Qurilish, qurilish materiallari sanoati, kommunal xizmat koʻrsatish va transport kompleksi rahbari lavozimi kiritilsin.
OʻZBEKISTON RESPUBLIKASI DAVLAT ARXITEKTURA VA QURILISh QOʻMITASI MARKAZIY APPARATI TUZILMASIGA OʻZGARTIShLAR KIRITISh TOʻGʻRISIDA
(resolution, 2017-05-22)

1. Oʻzbekiston Respublikasi Davlat arxitektura va qurilish qoʻmitasi tuzilmasiga arxitektura va ishlarni rejalashtirish boʻyicha rais oʻrinbosari lavozimi kiritilsin. 2. Oʻzbekiston Respublikasi Davlat arxitektura va qurilish qoʻmitasi markaziy apparatining yangi tuzilmasi ilovaga* muvofiq tasdiqlansin. 3. Mazkur Qarorning ijrosini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Davlat arxitektura va qurilish qoʻmitasi raisi — Kommunal soha, transport, kapital qurilish va qurilish industriyasi masalalari kompleksi rahbari N. Xanov zimmasiga yuklansin.
BOJXONA QIYMATINI TOʻGʻRILASh BQT-1 VA BQT-2 ShAKLLARINI TOʻLDIRISh BOʻYIChA YOʻRIQNOMAGA OʻZGARTISh VA QOʻShIMChALAR KIRITISh HAQIDA
(resolution, 2017-06-23)

Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasi va Oʻzbekiston Respublikasi Vazirlar Mahkamasining 2007-yil 19-sentabrdagi 198-son “Oʻzbekiston Respublikasining bojxona hududidan olib chiqiladigan tovarlarning bojxona qiymatini belgilash va deklaratsiyalash tartibi toʻgʻrisidagi nizomni tasdiqlash haqida”gi qaroriga muvofiq Oʻzbekiston Respublikasi Davlat bojxona qoʻmitasi qaror qiladi: 1. Oʻzbekiston Respublikasi Davlat bojxona qoʻmitasining 2000-yil 5-apreldagi qarori bilan tasdiqlangan “Bojxona qiymatini toʻgʻrilash BQT-1 va BQT-2 shakllarini toʻldirish boʻyicha” yoʻriqnomaga (2000-yil 20-aprel, roʻyxat raqami 920 — Meʼyoriy hujjatlar axborotnomasi, 2000-y., 8-son) ilovaga* muvofiq oʻzgartish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun muddat oʻtgach amalga kiritilsin.
ENG QULAY REJIM YaRATGAN HOLDA SAVDO-IQTISODIY HAMKORLIK TOʻGʻRISIDAGI BITIMLAR IMZOLANGAN MAMLAKATLAR ROʻYXATIGA QOʻShIMChALAR KIRITISh HAQIDA
(resolution, 2020-06-30)

Toshkent shahrida 2005-yil 4-yanvarda imzolangan Oʻzbekiston Respublikasi Hukumati bilan Eron Islom Respublikasi Hukumati oʻrtasida oʻzaro savdo imtiyozlari toʻgʻrisida 2003-yil 17-iyundagi Ahdlashuv Memorandumining Ijroiya bayonnomasi 2005-yil 5-oktabrda va Singapur shahrida 2007-yil 25-yanvarda imzolangan Oʻzbekiston Respublikasi Hukumati bilan Singapur Respublikasi Hukumati oʻrtasida iqtisodiy va gumanitar hamkorlikning asosiy yoʻnalishlari toʻgʻrisidagi Bitim 2007-yil 5-sentabrda kuchga kirganligi munosabati bilan Tashqi iqtisodiy aloqalar, investitsiyalar va savdo vazirligi, Moliya vazirligi va Davlat bojxona qoʻmitasi qaror qiladi: 1. Oʻzbekiston Respublikasi Tashqi iqtisodiy aloqalar vazirligi tomonidan 1998-yil 1-aprelda, Moliya vazirligi tomonidan 1998-yil 2-aprelda 23-son va Davlat bojxona qoʻmitasi tomonidan 1998-yil 3-aprelda 02/19-2-son bilan tasdiqlangan Eng qulay rejim yaratgan holda savdo-iqtisodiy hamkorlik toʻgʻrisidagi bitimlar imzolangan mamlakatlar roʻyxatiga (1998-yil 8-aprel, roʻyxat raqami 426) ilovaga* muvofiq qoʻshimchalar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
MAJBURIY SERTIFIKATLAShTIRILIShI LOZIM BOʻLGAN TOVARLAR (MAHSULOTLAR)NI OʻZBEKISTON RESPUBLIKASI HUDUDIGA OLIB KIRISh VA UNING HUDUDIDAN OLIB ChIQISh TARTIBI TOʻGʻRISIDAGI YOʻRIQNOMAGA OʻZGARTIShLAR KIRITISh HAQIDA
(resolution, 2016-10-05)

Oʻzbekiston Respublikasi Vazirlar Mahkamasining “Mahsulotlarni sertifikatlashtirish tartibotini soddalashtirishga doir qoʻshimcha chora-tadbirlar toʻgʻrisida”gi 2004-yil 6-iyuldagi 318-son qarori normalari toʻgʻridan-toʻgʻri amal qilishining taʼminlanishi, shuningdek “Majburiy sertifikatlashtirilishi lozim boʻlgan mahsulotlar roʻyxatining bir xil qoʻllanilishi maqsadida Oʻzbekiston standartlashtirish, metrologiya va sertifikatlashtirish agentligi va Oʻzbekiston Respublikasi Davlat bojxona qoʻmitasi qaror qiladi: 1. Majburiy sertifikatlashtirilishi lozim boʻlgan tovarlar (mahsulotlar)ni Oʻzbekiston Respublikasi hududiga olib kirish va uning hududidan olib chiqish tartibi toʻgʻrisidagi yoʻriqnomaga (2000-yil 26-fevral, roʻyxat raqami 901 — Meʼyoriy hujjatlar axborotnomasi, 2000-yil 5-son) mazkur qaror ilovasiga* muvofiq oʻzgartishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgandan soʻng oʻn kun oʻtgach kuchga kiradi.
MAJBURIY TARTIBDA SERTIFIKATLANADIGAN MAHSULOT TURLARI ROʻYXATIGA QOʻShIMChA KIRITISh TOʻGʻRISIDA
(resolution, 2022-07-22)

Parallel ishlaydigan energotizimlarning Oʻzbekiston Respublikasiga import qilinadigan elektr energiyasini sertifikatlashtirish tartibotining asosiy prinsiplarini roʻyobga chiqarish maqsadida Vazirlar Mahkamasi qaror qiladi: 1. Vazirlar Mahkamasining 2004-yil 6-iyuldagi 318-son qarori (Oʻzbekiston Respublikasi QT, 2004-y., 7-son, 63-modda) bilan tasdiqlangan Majburiy tartibda sertifikatlanadigan mahsulot turlari roʻyxati 24-pozitsiyasining “Nomi” ustuniga “elektr energiyasi (import qilinadigan elektr energiyasidan tashqari)” soʻzlari qoʻshilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.R.Shoismatov zimmasiga yuklansin.
YOʻQ QILISh BOJXONA REJIMI TOʻGʻRISIDAGI NIZOMGA OʻZGARTIRISh KIRITISh HAQIDA
(resolution, 2016-04-21)

Oʻzbekiston Respublikasi Bojxona kodeksining (Oʻzbekiston Respublikasi Oliy Majlisining Axborotnomasi, 1998-yil, 2-son, 36-modda) 37-moddasi, “Davlat bojxona xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-yil, 9-son, 230-modda) 6-moddasiga muvofiq Oʻzbekiston Respublikasi Davlat bojxona qoʻmitasi qaror qiladi: 1. “Yoʻq qilish bojxona rejimi toʻgʻrisidagi nizom”ga (roʻyxat raqami 584, 1998-yil 14-dekabr) ilovaga* muvofiq oʻzgartirish kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiradi.
OʻZBEKISTON RESPUBLIKASI VAZIRLAR MAHKAMASINING “RESPUBLIKA AHOLISINI MAMLAKATIMIZDA IShLAB ChIQARILGAN QAND-ShAKAR BILAN TAʼMINLASh BOʻYIChA QOʻShIMChA ChORA-TADBIRLAR TOʻGʻRISIDA” 2008 YIL 27 MARTDAGI 52-SON QARORIGA OʻZGARTIRISh KIRITISh HAQIDA
(resolution, 2021-02-22)

Vazirlar Mahkamasi qaror qiladi: Vazirlar Mahkamasining “Respublika aholisini mamlakatimizda ishlab chiqarilgan qand-shakar bilan taʼminlash boʻyicha qoʻshimcha chora-tadbirlar toʻgʻrisida” 2008-yil 27-martdagi 52-son qarori 1-bandining birinchi xatboshidagi “2008-yil 1-oktabrgacha” soʻzlari “2009-yil 1-yanvargacha” soʻzlari bilan almashtirilsin.
ShANXAY HAMKORLIK TAShKILOTIGA AʼZO DAVLATLAR OʻRTASIDA 2002 YIL 7-IYUNDA SANKT-PETERBURG ShAHRIDA (ROSSIYA FEDERATSIYASI) IMZOLANGAN MINTAQAVIY AKSILTERROR TUZILMASI TOʻGʻRISIDAGI BITIMGA OʻZGARTIShLAR KIRITISh HAQIDAGI BAYoNNOMANI (BIShKEK, 2007-YIL 16 AVGUST) RATIFIKATSIYA QILISh TOʻGʻRISIDA
(law, 2008-09-03)

Shanxay hamkorlik tashkilotiga aʼzo davlatlar oʻrtasida 2002-yil 7-iyunda Sankt-Peterburg shahrida (Rossiya Federatsiyasi) imzolangan Mintaqaviy aksilterror tuzilmasi toʻgʻrisidagi Bitimga oʻzgartishlar kiritish haqidagi Bayonnoma (Bishkek, 2007-yil 16-avgust) ratifikatsiya qilinsin.
OʻZBEKISTON RESPUBLIKASINING KOLLEKTIV XAVFSIZLIK TOʻGʻRISIDAGI ShARTNOMA TAShKILOTI DOIRASIDA MAXFIY AXBOROTNING SAQLANIShINI OʻZARO TAʼMINLASh HAQIDAGI BITIMGA (OSTONA, 2004 YIL 18 IYuN) QOʻShILIShI TOʻGʻRISIDA
(law, 2008-08-21)

Kollektiv xavfsizlik toʻgʻrisidagi shartnoma tashkiloti doirasida maxfiy axborotning saqlanishini oʻzaro taʼminlash haqidagi Bitimga (Ostona, 2004-yil 18-iyun) qoʻshilinsin.
OʻZBEKISTON RESPUBLIKASINING KOLLEKTIV XAVFSIZLIK TOʻGʻRISIDAGI ShARTNOMA TAShKILOTINING HUQUQIY MAQOMI HAQIDAGI BITIMGA (KIShINYOV, 2002 YIL 7 OKTYABR) QOʻShILIShI TOʻGʻRISIDA
(law, 2008-08-21)

Kollektiv xavfsizlik toʻgʻrisidagi shartnoma tashkilotining huquqiy maqomi haqidagi Bitimga (Kishinyov, 2002-yil 7-oktabr) qoʻshilinsin.
OʻZBEKISTON RESPUBLIKASINING 1992-YIL 15 MAYDAGI KOLLEKTIV XAVFSIZLIK TOʻGʻRISIDAGI ShARTNOMANI UZAYTIRISh HAQIDAGI BAYoNNOMAGA (MOSKVA, 1999 YIL 2 APREL) QOʻShILIShI TOʻGʻRISIDA
(law, 2008-08-21)

1992-yil 15-maydagi Kollektiv xavfsizlik toʻgʻrisidagi shartnomani uzaytirish haqidagi Bayonnomaga (Moskva, 1999-yil 2-aprel) qoʻshilinsin.
OʻZBEKISTON RESPUBLIKASI PREZIDENTINING AYRIM QARORLARIGA OʻZGARTIShLAR KIRITISh TOʻGʻRISIDA
(resolution, 2021-04-30)

Oʻzbekiston Respublikasi Prezidentining “U.U. Rozuqulovni Oʻzbekiston Respublikasi Bosh vazirining oʻrinbosari etib tasdiqlash toʻgʻrisida” 2008-yil 1-avgustdagi PF-4017-sonli Farmoniga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 2. Mazkur Qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. 3. Oʻzbekiston Respublikasi Prezidentining “Oʻzbekiston Respublikasi Vazirlar Mahkamasining ijro etuvchi tuzilmasini qisman oʻzgartirish toʻgʻrisida” 2008-yil 9-apreldagi PQ-834-sonli Qarori 5-bandining ikkinchi xatboshisi, shuningdek qarorning 1-ilovasi oʻz kuchini yoʻqotgan deb hisoblansin.
Respublika neyroxirurgiya ilmiy markazining foydalanilmayotgan binosini Toshkent shahar hokimligi tasarrufiga berish toʻgʻrisida
(resolution, 2008-06-19)

Toshkent shahridagi maʼmuriy binolar fondidan samarali foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Sogʻliqni saqlash vazirligi Respublika neyroxirurgiya ilmiy markazining Toshkent shahar, A. Qodiriy koʻchasidagi foydalanilmayotgan binosini tegishli hududi bilan birgalikda Toshkent shahar hokimligi tasarrufiga bepul topshirsin. 2. Toshkent shahar hokimligi ushbu binoni tegishli hududi bilan birgalikda qabul qilib olsin hamda undan samarali foydalanish boʻyicha zarur choralar koʻrsin. 3. Vazirlar Mahkamasining “Respublika neyroxirurgiya ilmiy markazining moddiy-texnika bazasini yaxshilash chora-tadbirlari toʻgʻrisida” 2007-yil 1-avgustdagi 160-son qarori 5-bandining birinchi xatboshi oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin.
OʻZBEKISTON RESPUBLIKASI PREZIDENTINING BAʼZI FARMONLARINI OʻZ KUCHINI YOʻQOTGAN DEB HISOBLASH TOʻGʻRISIDA
(decree, 2025-11-26)

Tugatilayotgan Toshkent davlat aviatsiya instituti negizida Toshkent davlat texnika universitetining Aviatsiya fakulteti tashkil etilishi munosabati bilan: 1. Oʻzbekiston Respublikasi Prezidentining “Toshkent davlat aviatsiya institutini tashkil etish toʻgʻrisida” 1995-yil 31-maydagi PF-1160-sonli Farmoni oʻz kuchini yoʻqotgan deb hisoblansin. 2. Mazkur Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI PREZIDENTINING 2007-YIL 18 DEKABRDAGI “SIQISh KOMPRESSOR STANSIYASI QURISh BILAN POMUQ KONINI OBOD QILIShNI YAKUNLASh” INVESTITSIYa LOYIHASINI AMALGA OShIRISh ChORA-TADBIRLARI TOʻGʻRISIDA”GI PQ-749-SONLI QARORIGA OʻZGARTIShLAR KIRITISh TOʻGʻRISIDA
(resolution, 2021-04-30)

“Siqish kompressor stansiyasi qurish bilan Pomuq konini obod qilishni yakunlash” investitsiya loyihasi oʻz vaqtida amalga oshirilishini taʼminlash maqsadida: 1. Oʻzbekiston Respublikasi Prezidentining 2007-yil 18-dekabrdagi “Siqish kompressor stansiyasi qurish bilan Pomuq konini obod qilishni yakunlash” investitsiya loyihasini amalga oshirish chora-tadbirlari toʻgʻrisida”gi PQ-749-sonli Qaroriga ilovaga* muvofiq oʻzgartishlar kiritilsin. 2. Ushbu Qarorning ijrosini nazorat qilish Oʻzbekiston Respublikasi Bosh vazirining oʻrinbosari E.R. Shoismatov zimmasiga yuklansin.
ENERGETIKA IShLAB ChIQARISh KORXONALARIDA XODIMLAR BILAN IShLAShNI TAShKIL ETISh QOIDALARIGA OʻZGARTIRIShLAR KIRITISh TOʻGʻRISIDA
(order, 2022-12-22)

Oʻzbekiston Respublikasi Vazirlar Mahkamasining 2004-yil 1-martdagi 96-sonli qarori bilan tasdiqlangan Elektr energetikada nazorat boʻyicha davlat inspeksiyasi (“Oʻzdavenergonazorat” inspeksiyasi) toʻgʻrisidagi nizomga asosan buyuraman: 1. “Oʻzdavenergonazorat” agentligining 2002-yil 10-sentabrdagi 433-son buyrugʻi bilan tasdiqlangan “Energetika ishlab chiqarish korxonalarida xodimlar bilan ishlashni tashkil etish qoidalari”ga (2002-yil 4-oktabr, roʻyxat raqami 1178 — Meʼyoriy hujjatlar axborotnomasi, 2002-yil, 19-son) ilovaga* muvofiq oʻzgartirishlar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilganidan soʻng oʻn kundan keyin kuchga kiradi.